Před třomi lětami je kniha „Serbske pomniki“ Trudle Malinkoweje wušła, nětko předleži jeje němskorěčny přewodnik po serbskich wopomnišćach. Cordula Ratajczakowa je so z awtorku rozmołwjała.
Čehodla sće so za němsku wersiju knihi rozsudźiła?
T. Malinkowa: Při swojich slědźenjach za serbskimi pomnikami přebywach w tójšto kónčinach Łužicy, hdźež serbšćina dźensa hižo do wšědneho žiwjenja njesłuša. Mnozy tam wobžarowachu, zo jim moje wuslědki w serbskej knize přistupne njejsu. Jim kaž tež komunam, wosadam, towarstwam, wučerjam, chronistam abo žurnalistam chcu z přiručku zakładny material wo jednotliwych serbskich wopomnišćach do ruki dać. Dale su do knihi tež druhe kónčiny Němskeje a hinaše kraje zapřijate, hdźež je zajimcam němski tekst lóšo přistupny hač serbski.
Něhdźe 200 wopomnišćow w serbskej knize wopisujeće. Němske wudaće je wobšěrniše. Kelko objektow sće hišće zapřijała?
szl_Latn slk_Latn szl_Latn hrv_Latn